Vyčiai

Vyčiai – vidutinio ankstyvumo juodųjų serbentų veislė. Krūmai vidutinio augumo, truputį išsiskleidę. Uogos vidutinio dydžio (0,8 g), saldžiarūgštės, tinka gabenti. Uogose yra 137,7 mg/proc. vitamino C. Vaisinės kekės vidutinio ilgumo. Iš krūmo vidutiniškai priskinama po 1,10–1,44 kg uogų. Palankiais metais derlius būna iki 5 kg iš krūmo. Miltligė, deguliai, serbentinė erkutė pažeidžia nestipriai, šviesmargė – vidutiniškai. Veislė sukurta 1994 metais, Lietuvos sortimente nuo 2001 metų.

Kategorija:Serbentų veislės